-----------------------------------------------------------------------
  ลักษณะการประกอบธุรกิจ

  -----------------------------------------------------------------------

1.  ประวัติความเป็นมา

บริษัท เอ็ม เอฟ อี ซี จำกัด (มหาชน) จัดตั้งขึ้นเมื่อต้นปี 2540 โดยการร่วมทุนระหว่างบริษัท
โมเดอร์นฟอร์ม อินทิเกรชั่น เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป
จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม
ปัจจุบันบริษัท เอ็ม เอฟ อี ซี จำกัด (มหาชน) เป็นผู้ถือหุ้นของบริษัท โมเดอร์นฟอร์ม อินทิเกรชั่น
เซอร์วิสเซส จำกัด ในสัดส่วน 100%

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้ม
ที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว
ผู้ประกอบการจะต้องมีการเก็บรักษาสินค้าคงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา
พัฒนาและวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัยเทคโนโลยี และนวัตกรรมที่ใหม่ ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มาก
หากสามารถเรียนรู้และนำเสนอนวัตกรรมใหม่ๆ แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ พลังงาน อุตสาหกรรมการผลิต
และอื่นๆ

พัฒนาการที่สำคัญของบริษัทนับตั้งแต่จดทะเบียนจัดตั้งมีดังต่อไปนี้

ปี 2554

-   ได้รับรางวัล “Partner of The Year” จาก Hitachi ในงาน “ 2011 Hitachi
    Data Systems ASEAN Partner Summit” เมื่อวันที่ 11 – 13 ตุลาคม 2554 ณ
    ประเทศอินโดนีเซีย

-   ได้รับรางวัล “Best Performance Partner of the Year” จาก Symantec ในงาน
    “Symantec Partner Engage 2011” ที่ประเทศฮ่องกง เมื่อวันที่ 15-16 กันยายน 2554

-   ผ่านการรับรองมาตรฐาน Re-Appraisal CMMI Level 3
    ที่เน้นการจัดทำกระบวนการพัฒนาซอฟต์แวร์ในระดับองค์กร
    และการปรับปรุงกระบวนการพัฒนาซอฟต์แวร์ อันเป็นที่ยอมรับในระดับสากล จากบริษัท ISEM
    Co.,Ltd. ผู้ประเมิน เมื่อวันที่ 25 สิงหาคม 2554

-   ได้รับรางวัล “TOP Symantec Enterprise Performing Partner FY2011” และ
    “TOP Symantec Specialization Partner Program FY2011” จาก Symantec
    ในงาน “Symantec Business Partner Party” เมื่อวันที่ 28 กรกฎาคม 2554

-   ได้รับการแต่งตั้งเป็น “Cisco TelePresence Video Express Partner”
    ในประเทศไทย จากโปรแกรม ATP (Authorized Technology Provider) ของ
    Cisco เมื่อวันที่ 20 กรกฎาคม 2554

-   ได้รับผลประเมิน “ดีมาก” ประจำปี 2554 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

-   ได้รับรางวัล “สถานประกอบการขนาดใหญ่ดำเนินงานสหกิจศึกษาดีเด่น”
    เครือข่ายพัฒนาสหกิจศึกษา ภาคเหนือตอนบน จากสมาคมสหกิจศึกษาไทย ในงาน
    “วันสหกิจศึกษาไทย ครั้งที่ 3” เมื่อวันที่ 6 มิถุนายน 2554

-   ได้รับรางวัล “FY 10 Enterprise 3.0 Strategic Partner of The Year Award”
    จาก Cisco ในงาน Cisco Thailand Partner Conference 2011 เมื่อวันที่ 30
    มีนาคม - 1 เมษายน 2554 ณ ประเทศลาว

-   ได้รับรางวัล 2010 Systems and Technology Group Rookie of the Year และ
    2010 Top Performance Tivoli-Valued Partner จาก IBM ในงาน IBM
    Business Partner Conference 2011 เมื่อวันที่ 21 กุมภาพันธ์ 2554

-   เข้าซื้อและรับโอนกิจการทั้งหมดของ NTS (ในส่วนของกลุ่มบริษัทซอฟต์สแควร์)
    เมื่อเดือนมิถุนายน 2554

  ซึ่งดำเนินธุรกิจให้บริการด้านการจัดหาระบบคอมพิวเตอร์ และเทคโนโลยีสารสนเทศ
  ภายใต้การดำเนินงานของบริษัทในเครือทั้งสิ้น 8 บริษัท

  • บริษัท ฮ่องสอน ซอฟต์แวร์ จำกัด (“HS”) จำนวน 49,998หุ้น มูลค่าที่ตราไว้หุ้นละ 100
  บาท คิดเป็นร้อยละ

  100 ของจำนวนหุ้นทั้งหมดของ HS

  • บริษัท ซอฟต์โปรเฟสชั่นแนล จำกัด (“SP”) จำนวน 49,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ SP

  • บริษัท ซอฟต์พลัส เทคโนโลยี จำกัด (“SPT”) จำนวน 49,998 หุ้น มูลค่าที่ตราไว้หุ้นละ
  100 บาท คิดเป็น

  ร้อยละ 100 ของจำนวนหุ้นทั้งหมดของ SPT

  • บริษัท เคซอฟต์ คอนซัลติ้ง จำกัด (“KS”) จำนวน 49,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ KS

  • บริษัท สามหมอก ซอฟต์แวร์ จำกัด (“SM”) จำนวน 29,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ SM

  • บริษัท ซอฟต์สแควร์1999 จำกัด (“SS1999”) จำนวน 29,998 หุ้น มูลค่าที่ตราไว้หุ้นละ
  100 บาท คิด

  เป็นร้อยละ 100 ของจำนวนหุ้นทั้งหมดของ SS1999

-   เข้าซื้อและรับโอนกิจการทั้งหมดของเมกัส (ในส่วนของบริษัท โมทีฟ เทคโนโลยี จำกัด
    (มหาชน)) เมื่อเดือนมิถุนายน 2554
    ซึ่งดำเนินธุรกิจให้คำปรึกษาและบริการพัฒนาระบบคอมพิวเตอร์
    โดยเป็นเป็นบริษัทซอฟต์แวร์ผู้วิจัยและพัฒนาซอฟต์แวร์ของตนเอง จำนวน 79,999,900 หุ้น
    มูลค่าที่ตราไว้หุ้นละ 1 บาท คิดเป็นอัตราส่วนร้อยละ 100 ของจำนวนหุ้นทั้งหมดของบริษัท
    โมทีฟ เทคโนโลยี จำกัด (มหาชน)

-   เข้าซื้อและรับโอนกิจการทั้งหมดของเมกัส (ในส่วนของบริษัท บิสซิเนส แอพพลิเคชั่น จำกัด)
    เมื่อเดือนมิถุนายน 2554
    ซึ่งดำเนินธุรกิจให้บริการโซลูชั่นด้านเทคโนโลยีสารสนเทศเพื่อการบริหาร จำนวน 99,799
    หุ้น มูลค่าที่ตราไว้หุ้นละ 100 บาท คิดเป็นอัตราส่วนร้อยละ 100
    ของจำนวนหุ้นทั้งหมดของบริษัท บิสซิเนส แอพพลิเคชั่น จำกัด

ปี 2553

-   ได้รับการเสนอชื่อเข้าชิงรางวัลบริษัทจดทะเบียนดีเด่นด้านนักลงทุนสัมพันธ์ “IR Excellence
    Awards 2010” ประเภทบริษัทจดทะเบียนในตลาดหลักทรัพย์ฯ
    ที่มีมูลค่าหลักทรัพย์ตามราคาตลาดไม่เกิน 10,000 ล้านบาท กลุ่มที่ 3

-   ได้รับผลประเมิน “ดีเยี่ยม” ประจำปี 2553 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “บุคคลคุณภาพแห่งปี
    2010” (Quality Persons of the Year 2010)
    สาขาบุคคลตัวอย่างในภาคธุรกิจเทคโนโลยีสารสนเทศและการสื่อสาร
    โดยมูลนิธิสภาวิทยาศาสตร์เทคโนโลยีแห่งประเทศไทย (มสวท.)

-   ได้รับรางวัลชนะเลิศการแข่งขัน “การเจาะระบบความปลอดภัยไร้สาย (Wireless
    Hacking)” ที่งาน AIRRAID3 Hacking Tournament ประเทศสิงคโปร์ เมื่อวันที่ 20
    ตุลาคม 2553

-   ได้รับรางวัล Microsoft Country Partner of the Year Award ประจำปี 2010
    จาก Microsoft เมื่อวันที่ 13 กรกฎาคม 2553

-   ได้รับรางวัล Cisco Customer Satisfaction Excellence จาก Cisco
    ในฐานะพาร์ทเนอร์ที่มีความโดดเด่นด้านการให้บริการและสร้างความพึงพอใจแก่ลูกค้า
    จากโครงการ Cisco Channel Partner Program

-   ได้รับรางวัล The Green plum Best Partner Award 2009 จาก Green plum
    เมื่อวันที่ 21-23 เมษายน 2553

-   ได้รับรางวัล Top Information Risk and Compliance Solution Partner จาก
    Symantec เมื่อวันที่ 3 มีนาคม 2553

ปี 2552

-   ได้รับรางวัล FY09 Enterprise Strategic Win of the Year และ FY09 Top
    Advance Technology (AT) Partner of the Year จาก Cisco เมื่อวันที่ 29
    มกราคม 2553

-   ได้รับรางวัล “Most Distinguished Achievement Award for Asia Pacific”
    จาก IBM เมื่อวันที่ 25 ตุลาคม 2552 ในฐานะบริษัท Partner ที่มีความโดดเด่นทางด้าน
    Information Management และโซลูชั่นที่แตกต่าง บนพื้นฐานของ IBM Information
    Management Software Portfolio

-   ดำเนินการ Re-Certified Cisco Gold Certified Partner in Thailand
    เมื่อวันที่ 14 กันยายน 2552
    แสดงให้เห็นถึงความมุ่งมั่นในการพัฒนาประสิทธิภาพกระบวนการทำงานและการให้บริการที่ได้มาตรฐาน

-   ได้รับรางวัล Desktop Deployment of The Year 2009 จาก Microsoft เมื่อวันที่ 7
    สิงหาคม 2552 และถือเป็น Partner รายแรกๆ ของ Microsoft
    ที่มุ่งเน้นและมีศักยภาพในด้าน Advanced Desktop Infrastructure Solution ของ
    Microsoft

-   ได้รับรางวัล Solution Selling Award 2009 จาก SYMANTEC เมื่อวันที่ 23-25
    เมษายน 2552 ที่ประเทศมาเก๊า

ปี 2551

-   ผ่านการรับรองมาตรฐาน CMMI Maturity Level 3
    ซึ่งเป็นรูปแบบการปรับปรุงกระบวนการพัฒนาผลิตภัณฑ์และบริการ
    โดยเฉพาะด้านการพัฒนาซอฟต์แวร์อันเป็นที่ยอมรับในระดับสากล จากบริษัท ISEM Co.,td.
    ผู้ประเมิน ซึ่งเป็นระดับสูงสุดที่มีการรับรองในประเทศไทย

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “นักบริหารดีเด่น”
    ประจำปี 2551 (Executive of the Year 2008) สาขาการพัฒนาองค์กรทางด้านไอที
    โดยนิตยสารเส้นทางไทย

-   DTAC ATM SIM พัฒนาโดย MFEC ได้รับรางวัล “บริการการเงินบนมือถือยอดเยี่ยม” (Best
    Mobile Money Service) จากการประกวด Asia Mobile Awards 2008
    โดยสมาคมจีเอสเอ็ม (GSMA) ในงาน GSMA’s Mobile Congress ที่มาเก๊า

-   ได้รับรางวัล “Advance Technology Partner: Rich Media Communications”
    จาก Cisco พิสูจน์ให้เห็นถึงภารกิจในการปรับปรุงจุดแข็งด้านความแตกต่างและ Advanced
    Technology ซึ่งจะช่วยยกระดับข้อเสนอที่มีคุณค่าและแตกต่างที่ MFEC มอบให้กับลูกค้า

-   ได้รับรางวัลรองชนะเลิศการแข่งขันเจาะระบบผ่านเครือข่าย (Wireless Security)
    ในงาน “Siam Secure Air Raid Hacking Challenge Bangkok 2008” ที่
    Central World เมื่อวันที่ 27 มีนาคม 2551

ปี 2550

-   ได้รับเกียรติบัตร 4 บริษัทต้นแบบ นำอุตสาหกรรมซอฟต์แวร์ก้าวสู่ระดับสากล ในโครงการ
    (TQS: The Roadmap to International Standard) ด้วยมาตรฐาน ISO 15504
    จากสำนักงานส่งเสริมอุตสาหกรรมซอฟต์แวร์แห่งชาติ (องค์กรมหาชน)
    ร่วมกับกลุ่มอุตสาหกรรมซอฟต์แวร์ สภาอุตสาหกรรมแห่งประเทศไทย, ซอฟต์แวร์พาร์ค
    และสมาคมอุตสาหกรรมซอฟต์แวร์ไทย
    ซึ่งถือเป็นย่างก้าวที่สำคัญอีกก้าวหนึ่งของบริษัทในการยกระดับคุณภาพมาตรฐานการผลิตซอฟต์แวร์ให้ทัดเทียมระดับสากล
    และเพิ่มขีดความสามารถในการแข่งขันกับต่างชาติ

-   ได้รับรางวัล Partner of the Year 2007 ด้าน System Integrator จากบริษัท
    Oracle Corporation (Thailand)
    ในฐานะผู้พัฒนาและวางระบบทางด้านเทคโนโลยีสารสนเทศ

-   ได้รับโล่ประกาศเกียรติคุณ จากคณะวิศวกรรมศาสตร์ จุฬาลงกรณ์มหาวิทยาลัย
    ในฐานะผู้ให้การสนับสนุนทีม Plasma-z เข้าร่วมแข่งขัน World Robocup 2007 ณ
    เมืองแอตแลนต้า ประเทศสหรัฐอเมริกา

-   ได้รับการแต่งตั้งจาก Symantec Corporation ให้เป็นตัวแทนจำหน่ายผลิตภัณฑ์ในระดับ
    Gold Certificate
    แสดงให้เห็นถึงการเป็นผู้แทนที่มีความเชี่ยวชาญและประสิทธิภาพด้านการให้บริการผลิตภัณฑ์
    Symantec และความพร้อมในการนำเสนอ Symantec Solutions
    ให้กับลูกค้าในระดับเอ็นเตอร์ไพรส์

-   ได้รับรางวัล Top Symantec Channel SE-Data Center Management Group Fy
    2007 จาก Symantec ในงาน Symantec Partner Kick-off
    ในฐานะพาร์ตเนอร์ที่มีผลประกอบการดีเด่นในโซลูชั่นทางด้านการบริหารจัดการฐานข้อมูล
    (Data Management)
    เป็นการตอกย้ำถึงศักยภาพและความสามารถในการให้บริการทางด้านการจัดการฐานข้อมูล
    Data Center Management ของบริษัท ในฐานะผู้นำด้านการให้บริการไอทีของไทย

-   ได้รับรางวัล FY 2007 Top Advanced Technology (AT) Penetration Rate และ
    FY 2007 Unified Communications partner of the Year จาก CISCO ในงาน
    CISCO Thailand Partner Conference 2008 Samui
    ในฐานะพาร์ตเนอร์ที่มียอดขายสูงสุดในหมวด Advanced Technology และ Unified
    Communication ประจำปี 2550

ปี 2549

-   ได้รับการรับรองจาก CISCO ให้เป็นตัวแทนจำหน่ายระดับ Gold Certified Partner
    อย่างเป็นทางการ ซึ่งถือเป็นรายที่ 4 ของประเทศไทย และรายที่ 2
    ของตัวแทนจำหน่ายที่เป็นบริษัทไทย

-   ได้รับรางวัล Technology Fast 500 Asia Pacific 2006 ที่จัดอันดับโดย Deloitte
    บริษัทที่ปรึกษาทางการเงินที่มีชื่อเสียงระดับโลก ซึ่งบริษัทได้รับการจัดอันดับอยู่ในลำดับที่ 466
    ของประเทศใน Asia Pacific ที่มีอัตราการเติบโตสูงสุด
    โดยเป็นบริษัทคนไทยบริษัทเดียวที่ได้รับรางวัลนี้ในระยะเวลา 3 ปีที่ผ่านมา
    ได้รับการรับรองเป็น TRACE MEMBER CERTIFICATION ตามกฎระเบียบของ US FCPA
    Regulations ประเทศสหรัฐอเมริกา
    ทำให้บริษัทได้รับการยอมรับเรื่องความโปร่งใสในการดำเนินธุรกิจ
    ด้วยมาตรฐานการรับรองที่ได้รับการเชื่อถือจากทั่วโลก

-   มีการปรับปรุงโครงสร้างระบบการบริหารงานภายในองค์กร
    เพื่อเพิ่มประสิทธิภาพการดำเนินธุรกิจ โดยเฉพาะในส่วนการให้บริการให้คำปรึกษา
    และพัฒนาระบบเทคโนโลยีสารสนเทศ
    โดยเน้นให้ความสำคัญกับการจัดตั้งทีมงานทีมีความรู้ความเชี่ยวชาญในเทคโนโลยีเฉพาะด้าน
    (Technology Practice) เช่น ระบบบริหารจัดการคลังข้อมูล (Data Warehouse)
    ระบบบริหารจัดการงานเทคโนโลยีสารสนเทศ (Business Service Management)
    กลุ่มธุรกิจพาณิชย์อิเล็กทรอนิกส์ (E-Business) กลุ่มงานที่ปรึกษาไอทีเชิงกลยุทธ์ (IT
    Consulting) กลุ่มงานแอพพลิเคชั่นเพื่อธุรกิจการเงินและการธนาคาร
    กลุ่มงานแอพพลิเคชั่นเพื่อธุรกิจเทเลคอม
    และกลุ่มงานโครงสร้างพื้นฐานระบบที่แยกออกเป็นหน่วยงานย่อยตามความเชี่ยวชาญเฉพาะด้านเช่นกัน
    ครอบคลุมทั้งสำนักงานเครือข่าย และระบบปฏิบัติการและความปลอดภัยของระบบ
    เพื่อเจาะกลุ่มเป้าหมายที่เป็นตลาดเฉพาะ (Niche Market)
    นอกจากยังมีการปรับปรุงโครงสร้างทีมงานขาย เพื่อรองรับการขยายตลาดที่มากขึ้นในอนาคต

-   ให้ความสำคัญกับนโยบายการปรับปรุงประสิทธิภาพระบบงานภายในทั้งในส่วนของฮาร์ดแวร์และซอฟต์แวร์
    เพื่อช่วยสนับสนุนการดำเนินงาน
    และเพิ่มศักยภาพและความรวดเร็วในการให้บริการแก่ลูกค้าและพนักงานภายใน
    เพื่อให้ระบบงานภายในขององค์กรมีประสิทธิภาพมากยิ่งขึ้น เช่น
    การจัดทำระบบซอฟต์แวร์เพื่อควบคุมการบริหารโครงการ (Project Management
    Office) ระบบ Web Portal เพื่อช่วยพัฒนาองค์ความรู้ (Knowledge)
    รวมถึงการพัฒนาขั้นตอนการทำงานต่าง ๆ ที่เป็นระเบียบวิธีการ (MFEC Methodology)
    เพื่อการพัฒนาคุณภาพงานในการตอบสนองความต้องการแก่ลูกค้า

ปี 2548

-   เข้าลงทุนในบริษัท โมเดอร์นฟอร์ม อินทิเกรชั่น เซอร์วิสเซส จำกัด หรือ “เอ็มไอเอส”
    เมื่อวันที่ 1 มิถุนายน 2548
    ซึ่งประกอบธุรกิจในด้านการจัดหาและให้บริการด้านระบบสารสนเทศ
    และการให้บริการด้านซอฟต์แวร์เพื่อธุรกิจขนาดกลางและขนาดย่อม (SMEs)
    โดยบริษัทเข้าถือหุ้นในสัดส่วนเต็มร้อยละ 100 มูลค่าที่ตราไว้หุ้นละ 10 บาท
    ของทุนจดทะเบียน 64.1 ล้านบาท

  ปี 2547

-   เข้าลงทุนในบริษัท พรอมท์นาว จำกัด เมื่อวันที่ 26 สิงหาคม 2547
    ซึ่งดำเนินธุรกิจให้คำปรึกษา แนะนำ อบรมเกี่ยวกับซอฟต์แวร์และฮาร์ดแวร์
    สำหรับควบคุมหรือใช้งานร่วมกับอุปกรณ์อิเล็กทรอนิกส์
    และสร้างสรรค์สื่อความบันเทิงบนอุปกรณ์อิเล็กทรอนิกส์ โดยบริษัทเข้าถือหุ้นในสัดส่วนร้อยละ
    60 มูลค่าที่ตราไว้หุ้นละ 100 บาท ของทุนจดทะเบียน 7.5 ล้านบาท

-   เข้าลงทุนในบริษัท โฟร์บิซิเนท จำกัด เมื่อวันที่ 15 ตุลาคม 2547
    ซึ่งดำเนินธุรกิจให้บริการรับออกแบบ ผลิต
    และจำหน่ายโปรแกรมที่ใช้งานบนอินเตอร์เน็ตเพื่อธุรกิจขนาดกลางและขนาดย่อม
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 30
    ล้านบาท

-   เข้าลงทุนในบริษัท แอดวานซ์ อินเทลลิเจนซ์ โมเดิร์นนิตี้ จำกัด เมื่อวันที่ 19 พฤศจิกายน
    2547 ซึ่งดำเนินธุรกิจพัฒนา ผลิต และจำหน่ายซอฟต์แวร์ด้านสื่อบันเทิงบนอุปกรณ์มือถือ
    โดยบริษัทเข้าถือหุ้นในสัดส่วนร้อยละ 51 มูลค่าที่ตราไว้หุ้นละ 10 บาท ของทุนจดทะเบียน 3
    ล้านบาท

ปี 2546

-   ขยายขอบเขตการให้บริการพัฒนาระบบคลังข้อมูล (Data Warehouse)
    และระบบข้อมูลเพื่อการตัดสินใจ (Business Intelligence)
    โดยได้รับความร่วมมือจากบริษัทผู้ผลิตซอฟต์แวร์ คือ NCR-Teradata ประเทศสหรัฐอเมริกา
    และได้รับการแต่งตั้งเป็นตัวแทนจำหน่ายในประเทศไทย

-   ให้บริการพัฒนาระบบ VOIP สำหรับลูกค้า
    ซึ่งได้รับสัมปทานในการประกอบกิจการสื่อสารโทรคมนาคมในประเทศกัมพูชา
    นับเป็นการพัฒนาระบบ VOIP เป็นแห่งแรกของประเทศกัมพูชา

-   ในเดือนพฤษภาคม บริษัทได้ดำเนินการเพิ่มทุนจากเดิม 20 ล้านบาทเป็น 160 ล้านบาท
    และเสนอขายหุ้นสามัญเพิ่มทุนแก่ผู้ถือหุ้นเดิมจำนวน 14 ล้านหุ้น ที่มูลค่าที่ตราไว้หุ้นละ 10 บาท

-   ในเดือนมิถุนายน เพื่อเป็นการปรับโครงสร้างผู้ถือหุ้นของบริษัท บริษัท โมเดอร์นฟอร์ม
    อินทิเกรชั่น เซอร์วิสเซส จำกัด ได้ดำเนินการขายหุ้นทั้งหมดที่ถือในบริษัท คิดเป็นร้อยละ
    68.0 ของหุ้นที่ออกและเรียกชำระแล้ว ให้กับบริษัท โมเดอร์นฟอร์มกรุ๊ป จำกัด
    (มหาชน)และผู้ถือหุ้นรายบุคคลอื่นๆ ซึ่งเป็นผู้ถือหุ้นของบริษัท โมเดอร์นฟอร์ม อินทิเกรชั่น
    เซอร์วิสเซส จำกัด ทำให้บริษัท โมเดอร์นฟอร์มกรุ๊ป จำกัด (มหาชน)
    เป็นผู้ถือหุ้นใหญ่ของบริษัท ณ ขณะนั้น โดยถือหุ้นร้อยละ 31.60
    ของหุ้นที่ออกและเรียกชำระแล้ว และบริษัทได้จำหน่ายเงินลงทุนทั้งหมดในบริษัท ไทยแมพไกด์
    จำกัด ให้แก่บริษัท โมเดอร์นฟอร์ม อินทิเกรชั่น เซอร์วิสเซส จำกัด

-   เปิดศูนย์วิจัยและพัฒนา (Development Center) ที่อาคารเล้าเป้งง้วนทาวเวอร์ 1
    ถนนวิภาวดี-รังสิต
    เพื่อเป็นศูนย์ในการวิจัยและพัฒนาเทคโนโลยีและผลิตภัณฑ์ใหม่ของบริษัทเพื่อรองรับการขยายงาน
    จำนวนพนักงานซึ่งเพิ่มขึ้นเพื่อให้สามารถบริการลูกค้าได้อย่างใกล้ชิดและรวดเร็วยิ่งขึ้น

-   จดทะเบียนแปรสภาพเป็นบริษัทมหาชนจำกัด เมื่อวันที่ 1 กรกฎาคม 2546

-   เปิดซื้อขายหลักทรัพย์ให้แก่ประชาชนทั่วไปในตลาดหลักทรัพย์วันแรก เมื่อวันที่ 8 ตุลาคม 2546

  ปี 2545

-   ขยายทีมงานบริการให้คำปรึกษาและพัฒนางานด้านเทคโนโลยีสารสนเทศด้วยบริการที่หลากหลายขึ้น

-   ขยายการให้บริการไปยังตลาดต่างประเทศ โดยเน้นลูกค้าในกลุ่มประเทศอินโดจีน

-   เริ่มศึกษาความเป็นไปได้ในการพัฒนาทรัพย์สินทางปัญญา (Intellectual Property)
    เพื่อเป็นแหล่งรายได้ที่สำคัญในอนาคต

  ปี 2544

-   จัดตั้งหน่วยงานบริการให้คำปรึกษาและพัฒนางานด้านเทคโนโลยีสารสนเทศอย่างเป็นทางการ
    เพื่อขยายธุรกิจการบริการให้คำปรึกษาและพัฒนางานด้านเทคโนโลยีสารสนเทศ (IT
    Professional Services)
    โดยเริ่มให้บริการพัฒนาระบบสื่อสารทางเสียงผ่านเครือข่ายอินเตอร์เน็ต (Voice Over
    Internet Protocol, VOIP)
    ซึ่งจะช่วยลูกค้าลดภาระต้นทุนค่าโทรศัพท์ทางไกลเป็นแห่งแรกของประเทศไทย
    และเริ่มให้บริการพัฒนาระบบคลังข้อมูล (Data Warehouse)
    โดยได้รับความร่วมมือจากบริษัทผู้ผลิตซอฟต์แวร์ คือ Ascential
    (ซึ่งปัจจุบันได้ควบรวมกิจการโดย IBM (ประเทศสหรัฐอเมริกา)
    และได้รับการแต่งตั้งเป็นตัวแทนจำหน่ายในประเทศไทย

-   เพิ่มทุนจดทะเบียนจากเดิม 10 ล้านบาท เป็น 20 ล้านบาท โดยแบ่งออกเป็นหุ้นสามัญจำนวน
    2 ล้านหุ้น มูลค่าที่ตราไว้หุ้นละ 10 บาท

  ปี 2543

-   ในเดือนมกราคม บริษัทได้ร่วมกับบริษัท โมเดอร์นฟอร์ม อินทิเกรชั่น เซอร์วิสเซส จำกัด และ
    บริษัท คาราแคด จำกัด จัดตั้งบริษัท ไทยแมพไกด์ จำกัด ด้วยทุนจดทะเบียน 5 ล้านบาท
    เพื่อให้บริการสารสนเทศทางภูมิศาสตร์ (Geographic Information Service)
    ผ่านเครือข่ายอินเตอร์เน็ต

-   ขยายขอบเขตธุรกิจของบริษัทไปสู่การบริการให้คำปรึกษาและพัฒนางานด้านเทคโนโลยีสารสนเทศ
    (IT Professional Services)
    โดยมีการพัฒนาและวางระบบการชำระค่าบริการหรือสินค้าและออกใบเสร็จรับเงินผ่านระบบอินเตอร์เน็ต
    (Electronic Bill Presentment and Payment, “EBPP”)
    ให้ลูกค้าเป็นรายแรกในประเทศไทย และรายแรกในเอเชียตะวันออกเฉียงใต้
    ร่วมกับทีมวิศวกรคอมพิวเตอร์จาก Netscape Professional Services สหรัฐอเมริกา
    และเริ่มให้บริการพัฒนาระบบช่วยบริหารจัดการมาตรฐานการให้บริการระบบคอมพิวเตอร์และเครือข่ายสารสนเทศ
    (Service Level Management) โดยได้รับความร่วมมือจาก บริษัทผู้ผลิตซอฟต์แวร์ คือ
    BMC Software ประเทศสหรัฐอเมริกา

ปี 2542

-   จัดตั้งทีมงานเพื่อทำหน้าที่พัฒนาซอฟต์แวร์ให้มีความเหมาะสมตรงกับความต้องการของลูกค้าในแต่ละองค์กร

ปี 2541

-   ดำเนินการพัฒนาและวางระบบการเชื่อมต่อเครือข่ายภายในองค์กร (Intranet)
    แบบครบวงจร โดยเชื่อมต่อสำนักงานของลูกค้าทั้งในกรุงเทพฯ และต่างจังหวัด
    ซึ่งเป็นการพัฒนาและนำระบบอินทราเน็ตมาใช้ภายในองค์กรขนาดใหญ่เป็นครั้งแรกของประเทศไทย

ปี 2540

-   จดทะเบียนจัดตั้งเป็นบริษัทจำกัด เมื่อวันที่ 3 มีนาคม 2540 ด้วยทุนจดทะเบียนเริ่มต้น 10
    ล้านบาท ประกอบด้วยหุ้นสามัญจำนวน 1 ล้านหุ้น มูลค่าที่ตราไว้หุ้นละ 10 บาท

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Sun Microsystems
    ประเทศสหรัฐอเมริกา ซึ่งเป็นผู้นำทางด้านเครื่องคอมพิวเตอร์แม่ข่ายสำหรับระบบอินเตอร์เน็ต
    เพื่อใช้ในองค์กรขนาดใหญ่ (Enterprise Server)

-   ได้รับการแต่งตั้งให้เป็นตัวแทนจำหน่ายผลิตภัณฑ์อย่างเป็นทางการจาก Netscape
    Communication ประเทศสหรัฐอเมริกา ซึ่งเป็นผู้ริเริ่มคิดค้นพัฒนา
    ทางด้านโปรแกรมสำหรับระบบคอมพิวเตอร์แม่ข่ายของระบบอินเตอร์เน็ต
    และพาณิชย์อิเล็กทรอนิกส์ (Internet & E-commerce Software Server)
    โดยในปัจจุบันรู้จักกันในนามของ SUN SOFTWARE

-   ได้รับการแต่งตั้งให้เป็นตัวแทนจำหน่ายผลิตภัณฑ์สำหรับลูกค้าวิสาหกิจ (Enterprise
    Partner) อย่างเป็นทางการจาก Cisco Systems ประเทศสหรัฐอเมริกา
    และได้รับการรับรองความสามารถในการให้บริการหลังการขายให้กับลูกค้าได้โดยตรง

    1.  ภาพรวมการประกอบธุรกิจของบริษัท และบริษัทย่อย

        โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 31
        ธันวาคม 2554

        โครงสร้างของบริษัทและบริษัทย่อย

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่างๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

เพื่อเพิ่มความแข็งแกร่งให้กับองค์กร
รองรับโอกาสทางธุรกิจที่จะเข้ามาในอนาคตอันใกล้ตามทิศทางการขยายตัวของธุรกิจในยุคการรวมกลุ่มทางเศรษฐกิจภูมิภาค
(Regionalization) รวมถึงการก่อตั้งประชาคมเศรษฐกิจอาเซียน หรือ AEC (ASEAN
Economic Community) ในปี 2558
และการเปลี่ยนแปลงในระดับโครงสร้างอุตสาหกรรมไอทีทั่วโลก เป็นปัจจัยสำคัญที่ทำให้บริษัทฯ
มีการปรับเปลี่ยนกลยุทธ์ครั้งใหญ่
เพื่อเป็นการเพิ่มความหลากหลายในการให้บริการทางธุรกิจเทคโนโลยีสารสนเทศ
และขยายฐานกลุ่มลูกค้า รองรับการแข่งขันที่จะมีมากขึ้น ดังนั้นในปี 2554 บริษัทฯ
จึงได้ควบรวมกิจการกับ 3 บริษัทผู้ประกอบธุรกิจด้านเทคโนลียีสารสนเทศ ได้แก่ กลุ่มบริษัท
ซอฟต์สแควร์, บริษัท บิสซิเนส แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน)

  ปัจจุบันภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 13 บริษัท
  ดังนี้ คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท พรอมท์นาว จำกัด ณ วันที่ 31 ธันวาคม
2554 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 15 ล้านบาท
หรือคิดเป็นจำนวน 90,000 หุ้น มูลค่าเงินลงทุน 9,000,000 บาท ทุนจดทะเบียนชำระแล้ว
15,000,000 บาท บริษัท พรอมท์นาว จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา ออกแบบและวางแผนพัฒนาซอฟต์แวร์
สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์และอุปกรณ์เคลื่อนที่ (Mobile
Technology) ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้น
การพัฒนาและการให้บริการเกมส์ออนไลน์บนมือถือ (Mobile Content)
การพัฒนาโปรแกรมธุรกิจบนมือถือ เช่น ธุรกรรมการเงินผ่านมือถือ (Mobile Banking)
การชำระค่าใช้จ่ายผ่านมือถือ (Mobile Payment)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้การลงทุนในบริษัทดังกล่าวจะสร้างผลตอบแทนทางการเงินให้บริษัทได้ตั้งแต่ผลการดำเนินงานปี
2548 เป็นต้นไป โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น จำกัด
(มหาชน), บริษัท ฮัทชิสัน ไวร์เลส มัลติมีเดีย จำกัด, บริษัท ทรูมูฟ จำกัด, บริษัท เอเชียซอฟท์
คอร์ปอเรชั่น จำกัด (มหาชน), บริษัท ซันไมโครซิสเต็มส์ (ประเทศไทย) จำกัด
(ปัจจุบันควบรวมกิจการกับบริษัท Oracle), บริษัท โนเกีย (ประเทศไทย) จำกัด, บริษัท
ไอบีเอ็ม (ประเทศไทย) จำกัด, บริษัท ซัมซุง (ประเทศไทย) จำกัด, บริษัท พร้อมมิตรโปรดักชั่น
จำกัด และบริษัท บีอีซี ไอที โซลูชั่น โดยในปี 2552 บริษัท พรอมท์นาว จำกัด ได้ร่วมมือกับบริษัท
เอเชียซอฟต์ จำกัด (มหาชน), บริษัท ไอบีเอ็ม (ประเทศไทย) จำกัด และบริษัท พร้อมมิตร
โปรดักชั่น จำกัด ในการพัฒนาเกม “ตำนานสมเด็จพระนเรศวรมหาราชออนไลน์” เกมออนไลน์ 3
มิติเต็มรูปแบบที่พัฒนาโดยฝีมือคนไทย ที่เปิดตัวไปเมื่อกลางปี 2554
โดยตั้งเป้าได้รับความนิยมอันดับหนึ่งในประเทศไทย
จะเป็นส่วนหนึ่งในการช่วยเสริมรายได้และการเติบโตให้กับบริษัทได้เป็นอย่างดี

2.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท แอดวานซ์ อินเทลลิเจนซ์ โมเดิร์นนิตี้
จำกัด ณ วันที่ 31 ธันวาคม 2554 ในสัดส่วนร้อยละ 60 มูลค่าที่ตราไว้หุ้นละ 10 บาท
ของทุนจดทะเบียน 10 ล้านบาท หรือคิดเป็นจำนวน 600,000 หุ้น มูลค่าเงินลงทุน 6,000,000
บาท ทุนจดทะเบียนซึ่งบริษัทชำระแล้ว 10 ล้านบาท บริษัท แอดวานซ์ อินเทลลิเจนซ์ โมเดิร์นนิตี้
จำกัด ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต และจำหน่ายโปรแกรมคอมพิวเตอร์
และอุปกรณ์มือถือโดยเฉพาะสื่อบันเทิง ซึ่งบริษัทดังกล่าวจัดตั้งขึ้นในวันที่ 9 กันยายน 2546
และได้เริ่มเปิดดำเนินธุรกิจโดยพัฒนาซอฟต์แวร์ประเภทเกมส์บนโทรศัพท์มือถือให้กับผู้ให้บริการทางด้าน
Digital Content และทางผู้ให้บริการโทรศัพท์เคลื่อนที่ (Operator)
หลายรายทั้งในและต่างประเทศ

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่างๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศ
ซึ่งการร่วมทุนกับบริษัทดังกล่าวในครั้งนี้จะทำให้บริษัทสามารถผลิตซอฟต์แวร์เกมส์บนโทรศัพท์มือถือ
(Mobile Game) ที่มีคุณภาพสูง โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้เพื่อเป็นการเสริมสร้างศักยภาพการดำเนินธุรกิจการผลิตเกมส์ของบริษัท
ซึ่งจะส่งผลให้บริษัทเป็นผู้ผลิตเกมส์รายใหญ่ที่สุดของประเทศในอนาคต
รวมทั้งเป็นผู้นำด้านการพัฒนาซอฟต์แวร์เพื่อความบันเทิงบนอุปกรณ์พกพาทั้งในและต่างประเทศ

3. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.1 ล้านบาท เป็นจำนวน 6,412,993 หุ้น
มูลค่าเงินลงทุน 99.1 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้คือ หุ้น MFEC 2.6508654 หุ้น ต่อหุ้น
MIS 1 หุ้น บริษัท โมเดอร์นฟอร์ม อินทิเกรชั่น เซอร์วิสเซส จำกัด
ประกอบธุรกิจพัฒนาและวางระบบ รวมทั้งให้บริการด้านการบำรุงรักษา
และให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่างๆ
อุปกรณ์ต่อพ่วงและอุปกรณ์เครือข่ายอื่นๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ Microsoft, Cisco, HP,
Symantec และ Riverbed Technology เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการในครั้งนี้จะช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

4. บริษัท เอ็ม ไอ เอส เอาท์ซอร์สซิ่ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัทเอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท เอ็ม ไอ เอส เอาท์ซอร์สซิ่ง จำกัด
ซึ่งดำเนินธุรกิจให้บริการในการจัดหาบุคลากร
เพื่อทำหน้าที่ควบคุมดูแลและบำรุงรักษาระบบเทคโนโลยีสารสนเทศขององค์กร โดยที่บริษัท
โมเดอร์นฟอร์ม อินทิเกรชั่น เซอร์วิสเซส จำกัด ได้ถือหุ้นในบริษัทดังกล่าวในสัดส่วนร้อยละ 80
ของทุนจดทะเบียนที่ชำระแล้วจำนวน 3 ล้านบาท แบ่งเป็นหุ้นสามัญจำนวน 300,000 หุ้น
มูลค่าที่ตราไว้หุ้นละ 10 บาท โดยล่าสุดเมื่อวันที่ 22 พฤษภาคม 2549
บริษัทได้เพิ่มทุนจดทะเบียนเป็น 5 ล้านบาท แบ่งเป็นหุ้นสามัญจำนวน 500,000 หุ้น
มูลค่าที่ตราไว้หุ้นละ 10 บาท เพื่อใช้เป็นทุนหมุนเวียนในการรองรับการขยายธุรกิจ
คิดเป็นเงินลงทุนของบริษัทเอ็ม เอฟ อี ซี จำกัด (มหาชน) ในบริษัทดังกล่าวผ่านทางบริษัท
โมเดอร์นฟอร์ม อินทิเกรชั่น เซอร์วิสเซส จำกัด เป็นจำนวนเงินทั้งสิ้น 3,999,940 บาท

5. บริษัท บิสซิเนส แอพพลิเคชั่น จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของเมกัส
โดยมูลค่าของการซื้อและรับโอนกิจการทั้งหมดของเมกัส มีจำนวนรวมไม่เกิน 492,754,936 บาท
โดยบริษัทฯ ชำระราคาค่าซื้อและรับโอนกิจการทั้งหมดให้แก่บริษัท บิสซิเนส แอพพิเคชั่น
ในกลุ่มเมกัส ด้วยการออกหุ้นสามัญเพิ่มทุนของบริษัทฯ จำนวนไม่เกิน 39,378,104 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนรวมไม่เกิน 200,828,330 บาท
โดยให้ถือว่าเมกัสได้นำเอากิจการทั้งหมดของเมกัสมาชำระค่าหุ้นสามัญดังกล่าวแทนการชำระด้วยเงินสด
โดยเป็นส่วนของหุ้นสามัญของบริษัท บิสซิเนส แอพพลิเคชั่น จำกัด หรือ BAC จำนวน 99,997 หุ้น
มูลค่าที่ตราไว้หุ้นละ 100 บาท คิดเป็นร้อยละ 100 ของจำนวนหุ้นทั้งหมดของ BAC

บริษัท บิสซิเนส แอพพลิเคชั่น จำกัด ก่อตั้งเมื่อปี พ.ศ. 2536
ประกอบธุรกิจให้บริการโซลูชั่นด้านเทคโนโลยีสารสนเทศเพื่อการบริหาร
และได้รับการแต่งตั้งให้เป็นผู้แทนจำหน่ายของ IBM COGNOS ซอฟต์แวร์ด้าน Business
intelligence (BI) รายเดียวในประเทศไทย ประกอบด้วยทีมงานกว่า 100
คนที่มีประสบการณ์ความรู้ความเชี่ยวชาญอย่างสูงในด้านซอฟต์และบริการ BI
ใหญ่เป็นอันดับต้นในระดับภูมิภาค โดยมีลูกค้ากว่า 200
รายทั้งในภาครัฐและเอกชนในเกือบทุกภาคอุตสาหกรรม

6. บริษัท โมทีฟ เทคโนโลยี จำกัด (มหาชน)

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของเมกัส
โดยมูลค่าของการซื้อและรับโอนกิจการทั้งหมดของเมกัส มีจำนวนรวมไม่เกิน 492,754,936 บาท
โดยบริษัทฯ ชำระราคาค่าซื้อและรับโอนกิจการทั้งหมดให้แก่บริษัท โมทีฟ เทคโนโลยี จำกัด
(มหาชน) ในกลุ่มเมกัส ด้วยการออกหุ้นสามัญเพิ่มทุนของบริษัทฯ จำนวนไม่เกิน 57,240,511 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนรวมไม่เกิน 291,926,606 บาท
โดยให้ถือว่าเมกัสได้นำเอากิจการทั้งหมดของเมกัสมาชำระค่าหุ้นสามัญดังกล่าวแทนการชำระด้วยเงินสด
โดยเป็นส่วนของหุ้นสามัญของบริษัท โมทีฟ เทคโนโลยี จำกัด (มหาชน) หรือ Motif จำนวน
79,999,900 หุ้น มูลค่าที่ตราไว้หุ้นละ 1 บาท คิดเป็นร้อยละ 100 ของจำนวนหุ้นทั้งหมดของ
Motif

บริษัท โมทีฟ เทคโนโลยี จำกัด (มหาชน) ก่อตั้งเมื่อปี พ.ศ. 2542
ประกอบธุรกิจให้คำปรึกษาและบริการพัฒนาระบบคอมพิวเตอร์
โดยเป็นบริษัทซอฟต์แวร์ผู้วิจัยและพัฒนาซอฟต์แวร์ของตนเองเป็นทรัพย์สินทางปัญญาของบริษัท Motif
เอง ใช้ในระบบงานโอเปอเรชั่นของสถาบันการเงินการธนาคาร งานกฎหมาย
การบริหารองค์กรภาครัฐ มีวิศวกรทางด้านซอฟต์แวร์กว่า 100 คน และลูกค้าองค์กรขนาดใหญ่กว่า
20 แห่ง

7. กลุ่มบริษัท ซอฟต์สแควร์

7.1 บริษัท ซอฟต์สแควร์ 1999 จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท
ซอฟต์สแควร์1999 จำกัด (“SS1999”) ในอัตราส่วนร้อยละ 100 มูลค่าที่ตราไว้หุ้นละ 100 บาท
ของทุนจดทะเบียน 10 ล้านบาท หรือคิดเป็นจำนวน 299,998 หุ้น ของจำนวนหุ้นทั้งหมดของ
SS1999 โดยบริษัทฯ ชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน
27,852,039 หุ้น มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 142,045,399 บาท

บริษัท ซอฟต์สแควร์1999 จำกัด ก่อตั้งเมื่อปี พ.ศ. 2531 ประกอบธุรกิจบริการให้คำปรึกษา
ออกแบบระบบงาน รับจ้างเขียนโปรแกรมคอมพิวเตอร์
ให้บริการประมวลผลข้อมูลด้วยเครื่องคอมพิวเตอร์
ปัจจุบันได้รับความไว้วางใจในการจัดหาและติดตั้งระบบงานคอมพิวเตอร์
เพื่อเพิ่มประสิทธิภาพในการปฏิบัติงานให้กับองค์กรชั้นนำในภาครัฐการศึกษาและเอกชนกว่า300 ราย
โดยเฉพาะกลุ่มธุรกิจค้าปลีก และอุตสาหกรรมการผลิตทั้งในและต่างประเทศ

7.2 บริษัท ขอนแก่น ซอฟต์เทค จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS โดยในเข้าซื้อหุ้นสามัญของบริษัท
ซอฟต์สแควร์1999 จำกัด โดยมีถือหุ้นลงทุนในสัดส่วนร้อยละ 100 ทั้งนี้เดิมบริษัท ซอฟต์สแควร์
1999 จำกัดถือหุ้นลงทุนในบริษัท ขอนแก่น ซอฟต์เทค จำกัด ในสัดส่วนร้อยละ 100
ทุนจดทะเบียนบริษัท 5,000,000 บาท เป็นหุ้นสามัญจำนวน 50,000 หุ้น มูลค่าหุ้นละ 100 บาท
ดังนั้นบริษัทขอนแก่น ซอฟต์เทค จำกัด จึงถือเป็นบริษัทย่อยของ MFEC
โดยการถือหุ้นลงทุนในบริษัทขอนแก่น ซอฟต์เทค จำกัด ผ่านบริษัท ซอฟต์สแควร์ 199 จำกัด

บริษัท ขอนแก่น ซอฟต์เทค จำกัด ก่อตั้งเมื่อปี พ.ศ. 2553 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.3 บริษัท ซอฟต์พลัส เทคโนโลยี จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของ บริษัท ซอฟต์พลัส
เทคโนโลยี จำกัด (“SPT”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ SPT โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 3,968,398 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 20,238,832 บาท

บริษัท ซอฟต์พลัส เทคโนโลยี จำกัด ก่อตั้งเมื่อปี พ.ศ. 2548 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.4 บริษัท ซอฟต์โปรเฟสชั่นแนล จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของ บริษัท
ซอฟต์โปรเฟสชั่นแนล จำกัด (“SP”) จำนวน 49,998 หุ้น มูลค่าที่ตราไว้หุ้นละ 100 บาท
คิดเป็นร้อยละ 100 ของจำนวนหุ้นทั้งหมดของ SP โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 4,044,872 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 20,628,848 บาท

บริษัท ซอฟต์โปรเฟสชั่นแนล จำกัด ก่อตั้งเมื่อปี พ.ศ. 2545 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.5 บริษัท สามหมอก ซอฟต์แวร์ จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน)เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท สามหมอก
ซอฟต์แวร์ จำกัด (“SM”) จำนวน 29,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ SM โดยบริษัทฯ
ชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 1,975,588 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 10,075,499 บาท

บริษัท สามหมอก ซอฟต์แวร์ จำกัด ก่อตั้งเมื่อปี พ.ศ. 2551 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.6 บริษัท เคซอฟต์ คอนซัลติ้ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท เคซอฟต์
คอนซัลติ้ง จำกัด (“KS”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ KS โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 3,489,139 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 17,794,609 บาท

บริษัท เคซอฟต์ คอนซัลติ้ง จำกัด ก่อตั้งเมื่อปี พ.ศ.2549 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.7 บริษัท ฮ่องสอน ซอฟต์แวร์ จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท ฮ่องสอน
ซอฟต์แวร์ จำกัด (“HS”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ HS โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 15,772,821 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 80,441,387 บาท

บริษัท ฮ่องสอน ซอฟต์แวร์ จำกัด ก่อตั้งเมื่อปี พ.ศ.2551 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

1.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2552-2554 สิ้นสุดวันที่ 31 ธันวาคม
2554 แยกตามประเภทของผลิตภัณฑ์และบริการ เป็นดังนี้

  ----------------------------------- -------- -------- ---------- --------- ---------- --------
  ผลิตภัณฑ์                              ปี 2554            ปี 2553               ปี 2552     

                                      ล้านบาท   ร้อยละ    ล้านบาท     ร้อยละ     ล้านบาท     ร้อยละ

  ธุรกิจบริการให้คำปรึกษาและพัฒนางาน^(/1)   351      8.44     254.00     9.78      227.00     8.35

  ธุรกิจพัฒนาและวางระบบ                  3,192    76.65    1,811.00   69.81     1,986.00   73.19

  -         ฮาร์ดแวร์                   2,611    62.70    1,660.00   63.98     1,831.00   67.47

  -         ซอฟต์แวร์                   581      13.95    151.00     5.83      155.00     5.72

  -         อื่นๆ                                                                         

  ธุรกิจบริการด้านการบำรุงรักษา             547      13.13    482.00     18.56     467.00     17.22

  รายได้จากการขายและให้บริการ            4,089    98.21    2,547.00   98.15     2,680.00   98.77

  รายได้อื่น ^(/2)                       74       1.79     48.00      1.85      33.00      1.23

  รายได้รวม                            4,164    100      2,595      100.00    2,713      100.00
  ----------------------------------- -------- -------- ---------- --------- ---------- --------

หมายเหตุ :

^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย รายได้ส่งเสริมการตลาดจากผู้ขายผลิตภัณฑ์ ดอกเบี้ยรับ
  กำไรจากการขายสินทรัพย์ กำไรจากอัตราแลกเปลี่ยน และรายได้เบ็ดเตล็ดอื่นๆ

2.  เป้าหมายในการดำเนินธุรกิจ

จากผลการดำเนินงานในปี 2554 บริษัทมีเป้าหมายหลักในการดำเนินธุรกิจในด้านต่างๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (IT Infrastructure)
    ภายในองค์กร

ในปี 2554
บริษัทได้ดำเนินการปรับปรุงประสิทธิภาพระบบงานภายในทั้งในด้านบุคลากรและเทคโนโลยีต่างๆ
มากขึ้นอย่างต่อเนื่อง ส่วนหนึ่งก็เพื่อพัฒนาผลิตภัณฑ์และการบริการ (Products & Services)
ของบริษัทออกสู่ตลาดมากขึ้น ในลักษณะแพคเกจ (Package Services) อาทิ
ระบบบริหารทรัพยากรองค์กรโดยรวม (Enterprise Resource Planning: ERP)
โดยมีการส่งบุคลากรเข้ารับการฝึกอบรมในต่างประเทศ
เพื่อนำมาประยุกต์ใช้กับการดำเนินงานภายในองค์กร รวมทั้งประโยชน์ด้านการตลาด
และระบบบริหารความสัมพันธ์ลูกค้า (Customer Relationship Management : CRM)
เพื่อเพิ่มประสิทธิภาพระบบงานภายใน ในการสนับสนุนการดำเนินงาน
และความรวดเร็วในการให้บริการแก่ลูกค้าและพนักงานภายใน
ในด้านของการสื่อสารและประสานงานภายใน การแลกเปลี่ยนข้อมูล
การจัดทำระบบคลังข้อมูลและฐานความรู้ภายในองค์กร
เพื่อรองรับการขยายงานและการเติบโตทางธุรกิจในอนาคต
โดยมีการจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่างๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge Management)
และกระบวนการสื่อสารภายในองค์กร รวมทั้งระบบซอฟต์แวร์การบริหารจัดการแผนการลงทุน
(Portfolio Manager) เพื่อช่วยวางแผนการจัดการภาพรวมการลงทุนขององค์กร

นอกจากนี้ ยังมีการการพัฒนาระบบการบริหารจัดการซอฟต์แวร์ (Software Configuration
Management) ระบบซอฟต์แวร์เพื่อสร้างความพึงพอใจจากบริการหลังการขาย (Helpdesk and
CRM : BMC Remedy) และการรวมระบบคอมพิวเตอร์เครื่องแม่ข่าย (Consolidate Server)
ภายในเข้าด้วยกัน รวมทั้งการสร้างดัชนีชี้วัดผลสำเร็จ (KEY PERFORMANCE INDICATORS :
KPI) สำหรับพนักงาน เพื่อเป็นเครื่องมือในการชี้วัดผลการดำเนินงาน การบริหารงาน
และควบคุมโครงการ เพื่อเพิ่มประสิทธิภาพกระบวนการทำงาน
ซึ่งจะส่งผลดีในด้านการวางแผนพัฒนาบุคลากร และพัฒนาแหล่งทรัพยากรต่างๆ (Resources)
เพื่อการพัฒนางานได้อย่างมีประสิทธิภาพมากขึ้น ตลอดจนระบบการบริหารผลการปฏิบัติงาน
(Performance Management) ซึ่งเป็นส่วนหนึ่งของระบบสารสนเทศเพื่อการจัดการ (MIS:
Management Information System) เพื่อปรับปรุงและพัฒนาผลการปฏิบัติงานขององค์กร
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ LEVEL 3 ในปี 2551
โดยตั้งเป้าหมายที่จะผ่านการรับรองในระดับ MATURITY LEVEL 5 ซึ่งเป็นระดับสูงสุด
เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะเป็นประโยชน์ในด้านการปรับปรุงระบบมาตรฐานวิธีการทำงาน
เพื่อการพัฒนางานด้านซอฟต์แวร์ให้มีคุณภาพมากขึ้น

ตลอดถึงการพัฒนาระบบ CLOUD COMPUTING ของผู้ใช้งานผ่านระบบอินเทอร์เน็ต
เพื่อความง่ายต่อการใช้งาน และจัดสรรทรัพยากรแก่ผู้ใช้งาน MFEC VOICE AND UNIFIED
COMMUNICATIONS (UC) SYSTEM เพื่อเสริมสร้างประสิทธิภาพการสื่อสาร
การบริหารจัดการภายใน และค่าใช้จ่ายในองค์กร และ CISCO TELEPRESENCE
ห้องประชุมทางไกลเสมือนจริงให้กับพนักงาน ที่ให้ประสบการณ์ร่วมกับผู้ประชุมที่อยู่คนละพื้นที่
เสมือนนั่งประชุมห้องเดียวกัน ไม่ต้องเสียเวลาและค่าเดินทาง ช่วยเพิ่มประสิทธิภาพการทำงาน
รวมถึงระบบ CISCO DMP (DIGITAL MEDIA PLAYER) ซึ่งเป็นการใช้สื่อดิจิตอล อาทิ
สื่อประชาสัมพันธ์ทางจอภาพรูปแบบใหม่ CISCO ENTERPRISE TV
และแอพพลิเคชันวิดิโอบนเดสก์ทอป เพื่อเพิ่มยอดขาย สร้างประสบการณ์ลูกค้าที่ดีขึ้น
และส่งเสริมการเรียนรู้ ซึ่งจะเริ่มนำมาใช้ในปี 2555

2.  ขยายฐานลูกค้าครอบคลุมธุรกิจทุกกลุ่มมากขึ้นอย่างต่อเนื่อง

การขยายฐานกลุ่มลูกค้ายังคงเป็นนโยบายหลักที่บริษัทให้ความสำคัญอย่างต่อเนื่องทั้งในแนวกว้างและเชิงลึก
เพื่อครอบคลุมลูกค้ากลุ่มต่างๆ ที่เป็นวิสาหกิจขนาดใหญ่ในระดับชั้นนำของทุกอุตสาหกรรม
ทั้งในด้านของการรักษาฐานลูกค้าเดิมและเพิ่มกลุ่มลูกค้าใหม่ เพื่อบรรลุเป้าหมายการตลาด
ซึ่งในสภาวะตลาดที่มีการแข่งขันสูงในขณะนี้นั้น ธุรกิจต่างๆ
มีแนวโน้มความต้องการด้านเทคโนโลยีสารสนเทศที่มีส่วนสำคัญต่อการเติบโตขององค์กร
และประสิทธิภาพเชิงกลยุทธ์ เพื่อเพิ่มความสามารถด้านการแข่งขัน อาทิ การลดต้นทุน ต่อยอดธุรกิจ
หรือสร้างบริการใหม่ รวมถึงการวางระบบฐานข้อมูล เพื่อสนับสนุนการตัดสินใจ
อันเนื่องมาจากผลกระทบจากปัจจัยต่างๆ อาทิ ด้านการเมือง เศรษฐกิจ และภัยธรรมชาติ
โดยเฉพาะกลุ่มสื่อสารโทรคมนาคม
ซึ่งเป็นกลุ่มลูกค้าหลักของบริษัทที่ยังคงมีแนวโน้มความต้องการระบบไอทีสูงต่อเนื่อง
จากสภาพการแข่งขันทางธุรกิจ และการเปลี่ยนแปลงโครงสร้างรายได้
ที่สอดคล้องกับกลยุทธ์ด้านการตลาด และกลุ่มการเงินการธนาคาร ที่ยังมีความต้องการระบบไอที
เพื่อรองรับกฎระเบียบด้านต่างๆ อาทิ Basel II ของธนาคารแห่งประเทศไทย
วิธีการลงบัญชีแบบใหม่ IAS 39 และสภาพการแข่งขันทางธุรกิจที่มากขึ้น รวมถึงกลุ่มภาคราชการ
รัฐวิสาหกิจ และพลังงาน
ที่คาดว่าจะมีเม็ดเงินลงทุนด้านไอทีจำนวนมากจากโครงการของรัฐบาลที่มีนโยบายสนับสนุนธุรกิจด้านไอทีมากขึ้น
อาทิ One Tablet One Per Child, High-Speed Broadband และ Wi-Fi ฟรี 2 หมื่นจุด
เป็นต้น โดยบริษัทได้เตรียมพัฒนาระบบซอฟต์แวร์ต่างๆ รวมทั้งการสร้างเนื้อหา (Content) ใหม่ๆ
เพื่อให้สอดคล้องกับความต้องการของตลาดไอทีในอนาคต

โดยบริษัทมุ่งเน้นการออกแบบโซลูชั่นที่สอดคล้องความต้องการของลูกค้า
เพื่อประโยชน์สูงสุดของลูกค้า (Return on Investment)
ด้วยคุณภาพผลิตภัณฑ์และบริการที่หลากหลาย การให้บริการและประสิทธิภาพการส่งมอบโครงการที่ดี
บุคลากรที่มีความรู้ความเชี่ยวชาญระดับสากล และความรู้ความเข้าใจในธุรกิจของลูกค้า
ซึ่งปัจจุบันบริษัทได้มีการเตรียมความพร้อมด้านต่างๆ อาทิ การพัฒนาผลิตภัณฑ์ บุคลากร
และองค์ความรู้ (Knowledge) ในการขยายทีมงานให้รองรับกับกลยุทธ์และแผนงานด้านการตลาด
เพื่อเสริมศักยภาพและความสามารถการทำกำไรที่สูงขึ้น (Profit Margin)
โดยบริษัทจะเข้าร่วมประมูลงานในส่วนที่มีความรู้ความเชี่ยวชาญ และความสามารถการทำกำไรที่ดี

เห็นได้จากปี 2554 บริษัทเป็นผู้ชนะการประมูลโครงการต่างๆ
ที่แสดงให้เห็นถึงความเชื่อมั่นและไว้วางใจที่ดีจากลูกค้า อาทิ การสื่อสารแห่งประเทศไทย,
ธนาคารกสิกรไทย, ธนาคารออมสิน, การไฟฟ้าส่วนภูมิภาค,
สำนักงานป้องกันและปราบปรามยาเสพติด, สำนักงานประกันสังคม, บริษัทไมโม่เทคโนโลยี จำกัด,
บริษัทในกลุ่ม ปตท, บริษัทกรุงไทยคอมพิวเตอร์เซอร์วิส จำกัด, โทเทิ่ล แอ็คเซ็ส คอมมูนิเคชั่น
จำกัด (มหาชน) เป็นต้น โดยในปี 2554 บริษัทมีสัดส่วนรายได้จากกลุ่มภาครัฐและการศึกษาร้อยละ
16.89 กลุ่มสถาบันการเงินร้อยละ 22.24 กลุ่มอุตสาหกรรมการผลิตร้อยละ 3.01
กลุ่มธุรกิจสื่อสารโทรคมนาคมมีสัดส่วนร้อยละ 29.46 กลุ่มพลังงานและสาธารณูปโภค ร้อยละ 9.53
และกลุ่มธุรกิจอื่นร้อยละ 0.15 และบริษัทย่อยร้อยละ 18.70

ทั้งนี้จากการควบรวมกิจการกับ 3 บริษัทพันธมิตร ได้แก่ บริษัท ซอฟต์สแควร์ กรุ๊ป, บริษัท บิสซิเนส
แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน) ในนาม MFEC GROUP
ซึ่งเป็นการนำบริษัทฯ ที่โดดเด่นและเป็นผู้นำทางด้าน Software และ IT Services
ชั้นนำของประเทศในแต่ละตลาดมารวมไว้ด้วยกัน นอกเหนือจากการเติบโตแบบก้าวกระโดดแล้ว
จะส่งผลดีให้ MFEC GROUP เป็นองค์กรที่เข้มแข็งเป็นผู้นำที่โดดเด่นในอุตสาหกรรม Software
และ IT Services ของประเทศอย่างชัดเจน
ขณะเดียวกันยังเพิ่มความสามารถในการแข่งขันของผู้ประกอบการไอทีไทยให้แข่งขันได้กับผู้ประกอบการอื่นๆ
ในตลาดโลกได้เป็นอย่างดี
และจะส่งเสริมแผนการก้าวสู่ตลาดในระดับภูมิภาคและตลาดโลกได้รวดเร็วยิ่งขึ้น โดยเอ็ม เอฟ อี
ซีฯ จะใช้ความแข็งแกร่งด้านการตลาด ที่มีทีมบุคลากรด้านการตลาดและการให้บริการที่มีคุณภาพ
เข้ามาสนับสนุนด้านการขยายตลาด

3.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

การควบรวมกิจการกับ 3
บริษัทผู้ประกอบธุรกิจด้านเทคโนโลยีสารสนเทศระดับแนวหน้าของประเทศไทยคือบริษัท ซอฟต์สแควร์
กรุ๊ป, บริษัท บิสซิเนส แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน)
เพื่อเพิ่มความแข็งแกร่งให้กับองค์กร รองรับโอกาสทางธุรกิจที่จะเข้ามาในอนาคตอันใกล้
ตามทิศทางการขยายตัวของธุรกิจยุคการรวมกลุ่มทางเศรษฐกิจภูมิภาค (Regionalization)
ที่ภูมิภาคนี้ได้มีการขยับตัวแล้ว โดยจะมีการก่อตั้ง ASEAN Economic Community ในปีพ.ศ.
2558 นี้
รวมถึงการเปลี่ยนแปลงในระดับโครงสร้างอุตสาหกรรมไอทีทั่วโลกที่เป็นปัจจัยสำคัญที่ทำให้ต้องมีการเปลี่ยนกลยุทธ์ครั้งใหญ่
โดย MFEC GROUP มุ่งปรับปรุง
และพัฒนาองค์กรให้เป็นสถาบันที่เข้มแข็งมีขนาดและศักยภาพที่จะเป็นผู้นำที่โดดเด่นในอุตสาหกรรม
Software และ IT Services ของประเทศ นำไปสู่การเติบโตอย่างยั่งยืน
เป็นที่ยอมรับนับถือจากสาธารณะและนักลงทุน

บริษัท ซอฟต์ สแควร์ กรุ๊ป เป็นผู้ประกอบธุรกิจให้บริการด้านการจัดหาและติดตั้งระบบคอมพิวเตอร์
และเทคโนโลยีสารสนเทศ เพื่อเพิ่มประสิทธิภาพในการปฏิบัติงานให้กับองค์กรชั้นนำมานานกว่า 23
ปี มีลูกค้าทั้งในภาครัฐและเอกชนกว่า 300 ราย ทั้งในและต่างประเทศ ประการสำคัญ บริษัท
ซอฟต์สแควร์ กรุ๊ป ยังเป็นผู้พัฒนาซอฟต์แวร์ (ซอฟต์แวร์เฮ้าส์) ที่ใหญ่ที่สุดในประเทศไทย
ผลิตโปรแกรมเมอร์ป้อนเข้าสู่ตลาดไอทีไทยมากกว่า 2,000 คนต่อปี
ถือว่ามีบทบาทสำคัญในการแก้ปัญหาการขาดแคลนแรงงานด้านนี้ที่เป็นปัญหาอยู่ทั่วโลกและจะรุนแรงมากขึ้นในอนาคต

บริษัท บิสซิเนส แอพพลิเคชั่น จำกัด หรือ BAC
เป็นผู้ประกอบธุรกิจให้บริการโซลูชั่นด้านเทคโนโลยีสารสนเทศเพื่อการบริหารมานานกว่า 16 ปี
และได้รับการแต่งตั้งให้เป็นผู้แทนจำหน่ายของ IBM อย่างเป็นทางการ โดยปัจจุบัน BAC
ถือเป็นผู้ประกอบการอันดับหนึ่งในประเทศไทยและภูมิภาคอาเซียน ในฐานะผู้ให้บริการเทคโนโลยี
Cognos Business Intelligence Software ประกอบด้วยทีมงานกว่า 100
คนที่มีประสบการณ์ความรู้ความเข้าใจในเทคโนโลยีเฉพาะทางนี้เป็นอย่างดี
โดยมีลูกค้าที่เป็นผู้ประกอบการรายใหญ่กว่า 200 รายในเกือบทุกภาคอุตสาหกรรม
โดยแบ่งเป็นองค์กรภาครัฐจำนวน 70 ราย และเอกชนจำนวน 150 ราย

ส่วนบริษัท โมทีฟ เทคโนโลยี จำกัด (มหาชน) เป็นบริษัทไทยแท้ผู้วิจัยและพัฒนาซอฟต์แวร์
ทรัพย์สินทางปัญญาของบริษัทคนไทยเอง
ที่ใช้ในระบบงานโอเปอเรชั่นของสถาบันการเงินการธนาคาร งานกฎหมาย
การบริหารองค์กรภาครัฐ ดำเนินธุรกิจมานานกว่า 12 ปี มีวิศวกรทางด้านซอฟต์แวร์มากกว่า 100
คน และมีลูกค้าองค์กรขนาดใหญ่กว่า 20 แห่ง

ทั้งนี้ความร่วมมือกับพันธมิตรทั้งหมดเกิดขึ้นหลังจากที่บริษัทร่วมงานกันมานานกว่า 3 ปี
ทำให้เห็นทิศทางการผนึกกำลัง (Synergy) ที่ชัดเจน โดยหลังการควบรวมกิจการจะผลักดันให้
BAC เป็นผู้ให้บริการ IT Services ที่โดดเด่นในตลาดระดับภูมิภาคได้ทันที ในขณะที่ซอฟต์สแควร์ฯ
จะมีศักยภาพสูงขึ้นในการที่จะพัฒนาบุคลากรด้านไอทีที่มีคุณภาพเข้าสู่ตลาดมากถึง 5,000
คนภายในเวลา 5 ปี และโมทีฟ เทคโนโลยีฯ
จะสามารถพัฒนาสินค้าที่เป็นซอฟต์แวร์และทรัพย์สินทางปัญญาสัญชาติไทยออกสู่ตลาดได้อย่างต่อเนื่อง
โดยเอ็ม เอฟ อี ซีฯ จะใช้ความแข็งแกร่งด้านการตลาด
ที่มีทีมบุคลากรด้านการตลาดและการให้บริการที่มีคุณภาพ เข้ามาสนับสนุนด้านการขยายตลาด

การผนึกกำลังในครั้งนี้จะทำให้บริษัทคนไทยมีศักยภาพ สามารถแข่งขันกับบริษัทไอทีข้ามชาติ
โดยบริษัทจะใช้ความเข้มแข็งและความเป็นผู้นำของตลาดในประเทศ ในการผลิตสินค้าและบริการ
ทั้งนี้ MFEC GROUP ได้วางเป้าหมายไว้อย่างชัดเจน
ต้องการปรับปรุงและพัฒนาโครงสร้างและการบริหารองค์กรให้กลายเป็น “สถาบัน”
ที่สามารถเติบโตได้อย่างยั่งยืน
เป็นผู้นำในการกระตุ้นให้เกิดการพัฒนาทรัพยากรบุคคลของประเทศไทย
การสร้างงานที่มีมูลค่าเพิ่มสูงในระดับท้องถิ่น
และการกระจายรายได้ในประเทศเพื่อเป็นส่วนร่วมในการที่จะส่งเสริมให้ประเทศไทยก้าวสู่ยุคเศรษฐกิจ
บริการเชิงสร้างสรรค์ หรือ Creative Service Economy ได้
และประการสำคัญจะช่วยส่งเสริมให้ตลาดซอฟต์แวร์เมืองไทยแข็งแกร่งขึ้น
หลังจากบริษัทผ่านการควบรวมกิจการในครั้งนี้ คาดว่าสิ่งที่เห็นได้ชัดคือจะช่วยผลักดันยอดขาย MFEC
GROUP ในปีแรกให้ขยายตัวประมาณ 20% มาอยู่ที่ระดับ 3,500 ล้านบาท
ในขณะที่อัตรากำไรขั้นต้นจะปรับตัวดีขึ้น พร้อมทั้งมีกำลังพล (man-power)
และการเข้าถึงตลาดได้ครอบคลุมทั่วประเทศไทย

นอกจากนี้ยังสามารถเติมเต็มทุกความต้องการของลูกค้าด้วย Portfolio
ที่หลากหลายและครอบคลุม สู่การเป็น The Largest IT Services Provider in Thailand
รวมถึงวิสัยทัศน์การให้บริการที่ดี วางเป้าหมายสู่การเป็น “One-Stop Services” ของเอ็ม เอฟ
อี ซีฯ จะถูกขับเคลื่อนด้วยจุดเด่นด้าน “Completed IT Services Provider”
ประสิทธิผลหลังการผนึกกำลังของกลุ่มบริษัทในเครือ MFEC GROUP
จะส่งผลให้ขีดความสามารถด้านการแข่งขันของเอ็ม เอฟ อี ซีฯ เพิ่มขึ้นแบบก้าวกระโดด
ทั้งในด้านผลิตภัณฑ์และบริการที่มีความหลากหลายขึ้น รวมถึงการเพิ่มขึ้นของบุคลากรที่มีคุณภาพ
เพราะเกือบทุกบริษัทในเครือมีลักษณะเป็น Service-based และ Engineering-based
รองรับความต้องการของลูกค้าได้ครบทุกมิติ มีความยืดหยุ่น ตอบสนองต่อปัญหาได้อย่างฉับไว

สำหรับแผนงานระยะสั้น บริษัทจะเริ่มดำเนินการวางแผนจัดทำผลิตภัณฑ์และบริการ (Products
and Services Portfolio) ซึ่งจะช่วยลดการทำงานที่ซ้ำซ้อน
และสะดวกในการประเมินการลงทุนได้อย่างเหมาะสม อีกทั้งยังทำให้ MFEC GROUP
สามารถให้บริการลูกค้าได้อย่างสมบูรณ์แบบครบทุกโซลูชัน
รวมถึงการช่วยลูกค้าลดต้นทุนในด้านของนวัตกรรมใหม่
ด้วยการพัฒนาผลิตภัณฑ์และบริการในรูปแบบของซอฟต์แวร์บริการ (Software as a Service :
SaaS), การแบ่งปันรายได้เมื่อดำเนินการ (Revenue Sharing) หรือ Transaction based
ในการลงทุนโครงการบางอย่างร่วมกับลูกค้าและบริษัทพันธมิตร อาทิ โครงการ NOE Plaza ที่เอ็ม
เอฟ อี ซีฯ ร่วมกับกระทรวงศึกษาธิการ และโครงการ TOUCH Your Way ที่ร่วมกับบริษัท
การบินไทย จำกัด (มหาชน)

นอกจากนี้ ยังมีการพัฒนา Cloud Services Solution และระบบการชำระเงิน (Payment
Solution) ประเภท Touch Point
ทีมีคุณสมบัติการพัฒนาแอพพลิเคชันหรือซอฟต์แวร์ให้สามารถเข้าใช้งานแอพพลิเคชันได้จากอุปกรณ์หลายรูปแบบบนแพลตฟอร์มเดียวกัน
รวมถึงผลิตภัณฑ์ทำความสะอาดข้อมูล (Data Cleansing) ซึ่งพัฒนาให้กับลูกค้าหลายราย อาทิเช่น
ธนาคารกรุงเทพ และธนาคารกรุงศรีอยุธยา เป็นต้น
และระบบช่วยบริหารจัดการระบบคอมพิวเตอร์และเครือข่ายสารสนเทศ (Business Service
Management) ที่เอ็ม เอฟ อี ซีฯ สามารถดำเนินการได้อย่างคลอบคลุม
และได้รับการตอบรับที่ดีจากกลุ่มลูกค้า

การพัฒนาผลิตภัณฑ์ในลักษณะ Revenue Sharing นี้ ถือเป็นการให้บริการแบบเต็มรูปแบบ
อันจะส่งผลดีต่อลูกค้าในด้านของต้นทุนที่ต่ำลง (Total Cost of Ownership)
ไม่จำเป็นต้องเร่งหางบประมาณมาลงทุน โดยเอ็ม เอฟ อี ซีฯ จะใช้จุดแข็งด้านการเงิน
(Financial Strength) ช่วยเติมเต็มข้อจำกัดต่างๆ ที่บริษัทอื่นไม่สามารถทำได้
ซึ่งทิศทางของเอ็ม เอฟ อี ซีฯ ได้วางเป้าหมายในการสร้าง “Solution on Top”
ในด้านการขายต่อเนื่อง (Cross Selling) และการขายต่อยอด (Up Selling) ให้กับลูกค้า
อาทิ กลุ่มการเงินการธนาคาร เนื่องจากหากองค์กรสามารถรักษาฐานลูกค้าได้
จะนำไปสู่โอกาสในการสร้างผลกำไรมากขึ้น
โดยเฉพาะด้านเทคโนโลยีที่มีส่วนสำคัญต่อการเติบโตขององค์กร และประสิทธิภาพเชิงกลยุทธ์
เพื่อเพิ่มความสามารถด้านการแข่งขันบน 2 แนวทางคือ “ไอทีเพื่อลดค่าใช้จ่าย” และ
“ไอทีเพื่อสร้างบริการใหม่”

ด้วยจุดเด่นของเอ็ม เอฟ อี ซีฯ คือเป็นบริษัทไอทีสัญชาติไทย ที่มีความยืดหยุ่นสูงกว่าบริษัทต่างชาติ
ที่ผ่านมาได้รับการตอบรับเป็นอย่างดีในกลุ่มของงานบริการ (Collaborate Services)
ในการเข้าไปช่วยแก้ปัญหาให้กับลูกค้า ภายหลังควบรวมเป็น MFEC GROUP
จะทำให้ศักยภาพของเอ็ม เอฟ อี ซีฯ ดีขึ้นในเชิงการอิมพลีเมนท์ ทั้งในด้านของ Solution,
Infrastructure, Support, และ Industry Knowledge
ด้วยความสามารถในเชิงเทคโนโลยี กำลังคน และทุนจดทะเบียน อาทิ Application
Development, Infrastructure Support, Hardware Support และ Security
Support โดยมีการพัฒนาระบบงานให้กับลูกค้ารายสำคัญ อาทิเช่น
ตลาดหลักทรัพย์แห่งประเทศไทย, ธนาคารกรุงเทพ, ธนาคารกรุงไทย และธนาคารกรุงศรีอยุธยา
เป็นต้น

โดยบริษัทมีความเชี่ยวชาญด้านบริหารจัดการข้อมูล (Data Management)
ซึ่งเป็นหัวใจหลักของการดำเนินธุรกิจยุคปัจจุบัน (Knowledge/Creative Economy)
สามารถนำมาวิเคราะห์ ใช้ประโยชน์ และสนับสนุนธุรกิจลูกค้าให้เติบโต
ทำให้ได้รับความเชื่อมั่นจากลูกค้า ไม่ว่าจะเป็นภาคธนาคาร ราชการ และเอกชนต่างๆ
เป็นผลจากความรู้ความสามารถที่หลากหลายด้านไอทีอันดับต้นของเมืองไทย
ซึ่งถือเป็นตัวชี้วัดการให้บริการได้เป็นอย่างดี รวมไปถึงระบบโครงสร้างพื้นฐานต่างๆ
(Infrastructure) ไม่ว่าจะเป็นระบบรักษาความปลอดภัยของข้อมูลภายในองค์กร
(Information Security), การสอดส่องดูแลระบบ (Service Monitoring)
และการให้บริการจัดการฐานข้อมูล (MFEC Database Migration Service)
ที่ได้รับความสนใจจากกลุ่มลูกค้าเป็นอย่างดี ซึ่งเป็นการนำองค์ความรู้ (Knowledge/Know-how)
ของบริษัทที่สั่งสมมา 10 กว่าปี พัฒนาเป็นโซลูชั่นในลักษณะแพคเกจ ที่เข้าใจง่าย
ในราคาที่เหมาะสม สามารถส่งมอบงานให้กับลูกค้าอย่างรวดเร็ว ในรูปแบบของ Information
Management ที่สอดคล้องกับนโยบายรัฐบาลในด้านเศรษฐกิจเชิงสร้างสรรค์ (Creative
Economy) โดยพัฒนาผลิตภัณฑ์และบริการรอบๆ สิ่งเหล่านั้น เพื่อสร้างโอกาสด้านการตลาด

4.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุน เพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป

ในปี 2554 ทางฝ่ายวิจัยและพัฒนา บริษัท เอ็ม เอฟ อี ซีฯ
ได้มีการสร้างฐานข้อมูลเสียงพูดภาษาไทยสำหรับการรู้จำเสียงพูด (Thai Speech Corpus)
ได้สำเร็จสมบูรณ์ ด้วยความร่วมมือของทุกฝ่ายทั้งจากภายในองค์กรเอง บริษัทในเครือ
และภาควิชาวิศวกรรมคอมพิวเตอร์ คณะวิศวกรรมศาสตร์ จุฬาลงกรณ์มหาวิทยาลัย
อีกทั้งยังมีการวัดผลประสิทธิภาพของฐานข้อมูลเสียงดังกล่าวอยู่ในระดับที่สามารถใช้งานได้แล้ว
ดังนั้น แนวทางในปี 2555
นอกจากฝ่ายวิจัยและพัฒนาจะดำเนินการสร้างฐานข้อมูลเสียงพูดภาษาไทยในส่วนที่ทำให้มีคุณภาพดีขึ้นแล้ว
ยังมุ่งเน้นไปที่การพัฒนาซอฟต์แวร์ (Application) ด้วยเทคโนโลยีการรู้จำเสียงพูดภาษาไทย
หรือ Thai Speech Recognition ซึ่งถือเป็นการต่อยอดจากการสร้าง Thai Speech Corpus
อีกด้วย เกี่ยวกับซอฟต์แวร์ที่ทางฝ่ายฯ กำลังวิจัยและพัฒนานั้น บริษัทได้รับความร่วมมือจากบริษัท
AMI Voice
ซึ่งเป็นบริษัทซอฟต์แวร์ที่เชี่ยวชาญทางด้านเทคโลโลยีเกี่ยวกับเสียงพูดนี้จากประเทศญี่ปุ่น
ในการร่วมพัฒนาซอฟท์แวร์ที่เกี่ยวกับ Speech Recognition ร่วมกัน

ทั้งนี้การรวมตัวของบริษัทยักษ์ใหญ่ด้านไอทีไทยในนาม MFEC GROUP
จะช่วยเพิ่มความแข็งแกร่งให้กับองค์กร รองรับโอกาสทางธุรกิจที่จะเข้ามาในอนาคตอันใกล้
ตามทิศทางการขยายตัวของธุรกิจยุค Regionalization โดยจะมีการก่อตั้ง ASEAN Economic
Community ในปี 2558
รวมถึงการเปลี่ยนแปลงในระดับโครงสร้างอุตสาหกรรมไอทีทั่วโลกที่เป็นปัจจัยสำคัญที่ทำให้ต้องมีการเปลี่ยนกลยุทธ์ครั้งใหญ่
ซึ่ง MFEC GROUP
จะมุ่งปรับปรุงและพัฒนาองค์กรให้เป็นสถาบันที่เข้มแข็งมีขนาดและศักยภาพที่จะเป็นผู้นำที่โดดเด่นในอุตสาหกรรม
Software และ IT Services ของประเทศ นำไปสู่การเติบโตอย่างยั่งยืน
พร้อมทั้งใช้ความเข้มแข็งและผู้นำด้านธุรกิจของแต่ละตลาด
พัฒนาสินค้าและบริการให้สามารถแข่งขันกับต่างประเทศในภูมิภาคและระดับโลกได้
โดยเฉพาะในด้านของนวัตกรรมใหม่ การวิจัยและพัฒนา
และพัฒนาซอฟต์แวร์ที่เป็นทรัพย์สินทางปัญญาในนามสัญชาติไทยออกสู่ตลาดได้ต่อเนื่อง

นอกเหนือการพัฒนาศักยภาพองค์กรให้มีความเข้มแข็งแล้ว
บริษัทยังมีเป้าหมายหนึ่งที่สำคัญในการสร้างคน
โดยวางแผนพัฒนาบุคลากรที่มีคุณภาพเข้าสู่ตลาดไอทีมากถึง 5,000 คนภายในระยะเวลา 5 ปี
โดยในปี 2554 บริษัทได้ใช้งบลงทุนด้านดังกล่าวจำนวน 30-40 ล้านบาท สำหรับพัฒนาคน การวิจัย
และขยายธุรกิจใหม่ และคาดว่าในปี 2555 จะเพิ่มงบลงทุนอีก 20 ล้านบาท ในการส่งเสริมความรู้
วิจัย โดยร่วมมือกับ 20 มหาวิทยาลัยทั่วประเทศ
ซึ่งผลดีของการควบรวมทำให้มีเม็ดเงินมากพอที่จะทำสิ่งต่างๆ ในระยะยาวได้
เพื่อสร้างโอกาสทางธุรกิจร่วมกัน และความได้เปรียบด้านการแข่งขัน โดยเฉพาะการวิจัยและพัฒนา
ทำให้บริษัทมีกำลังพัฒนาตลาดซอฟต์แวร์ไทยได้มากขึ้น ช่วยลดระยะเวลาพัฒนาซอฟต์แวร์ใหม่
และช่องทางการทำตลาดที่กว้างขึ้น
รวมถึงเพิ่มโอกาสที่จะผลักดันให้ธุรกิจไทยหันมาใช้ซอฟต์แวร์ไทยกันมากขึ้น
ซึ่งแผนการเพิ่มบุคลากรด้านไอทีจะส่งผลให้บริษัทมีศักยภาพในการรับงานขนาด 500-1,000
ล้านบาท จากเดิมที่รับงานขนาด 100 ล้านบาท
เพื่อช่วยรักษาระดับรายได้ของบริษัทตามเป้าหมายที่วางไว้